|  |
| --- |
|  |
| Република Србија  МИНИСТАРСТВО ТРГОВИНЕ,  ТУРИЗМА И ТЕЛЕКОМУНИКАЦИЈА  Број: 404-02-44/2019-02/9  21.03.2019. године  Немањина 22-26  Б е о г р а д |

**Одговор 4 на захтев за: додатне информације или појашњења у вези са припремањем понуде**

У складу са чланом 63. став 3. Закона о јавним набавкама („Службени гласник РС” број 124/12, 14/15 и 68/15) достављамо вам појашњења и **Измену 4** Конкурсне документације- **Одговор 4** на захтев за додатним информацијама или појашњењима у вези са припремањем понуде у отвореном поступку јавне набавке - Набавка информационо комуникационе инфраструктуре за установе образовања, Фаза 2, ЈН О-11/2019.

**Питање 1:** Молимо за кларификацију захтева у погледу подршке за системе намењене школама (поглавље 6.8.1. конкурсне документације). Да ли се захтева и онлине и онсите подршка у трајању од 36 месеци и за опрему испоручену школама или се онсите подршка захтева само за опрему испоручену на централној локацији?

**Одговор 1:** У складу са захтевима наведеним у поглављу 6.8 конкурсне документације захтева се и online i onsite podrška у трајању од 36 месеци и за опрему испоручену школама. Извршена је допуна конкурсне документације у циљу додатне кларификације.

**Питање 2:** Молимо за кларификацију захтева у погледу термина за извођење радова у школама. Нејасно је да ли ће се радови моћи изводити и током наставе у школама или само у терминима када нема наставе у школама. Прецизирање је неопходно како би били у позицији да припремимо одговарајућу понуду јер извођење радова ноћу као и викендима повлачи значајне додатне трошкове.

**Одговор 2:** Добављач треба имати у виду да ће захтев из тачке 5. процедуре извођења радова (поглавље 6.8 конкурсне документације) који предвиђа договор о термину извођења радова са школом у већини случајева (преко 70%) резултирати захтевом да се сви радови који ометају процес наставе изводе ноћу, викендом или током школских распуста. Приближно трећина школа изводи наставу у једној смени тако да ћу ту постоји могућност извођења радова у поподневним терминима. Извршена је допуна конкурсне документације како би понуђачи били у могућности да припреме одговарајућу понуду.

**Питање 3:** Молимо за кларификацију захтева у погледу техничке документације за извођење у ком се захтева прецизирање позиција рек ормана у школама као и дефинисање количине свичева. Имајући у виду да је за дефинисање количине свичева неопходно познавање количине и позиција корисничких уређаја у школама молимо да појасните да ли податке о корисничким уређајима и њиховим позицијама дефинише корисник и да ли ће ти подаци бити доступни пре приступања изради техничке документације за извођење.

**Одговор 3:** Добављач до информације о броју и позицијама корисничких уређаја долази у комуникацији са школом и увидом у стање на самој локацији приликом site survey-a. Подаци неће бити достављени од стране Наручиоца у тренутку издавања налога за почетак радова (први корак је site survey) у школи. Извршена је допуна конкурсне документације.

**Питање 4:** У делу 17.Образац са описом понуђених ставки са упутством како да се попуни, Табела С3. СПЕЦИФИКАЦИЈА МОНТАЖНИХ РАДОВА ЛОКАЛНЕ РАЧУНАРСКЕ МРЕЖЕ, на страни 220 кд, изостављене су позиције С.3.17а до С.3.21ф (израда пројеката и пуштање Система у рад). Молимо вас да измените спорни образац тако да га ускладите са ставкама из Техничке спецификације и Обрасца структуре понуђене цене са упутством како да се попуни.

**Одговор 4:** Извршена је допуна конкурсне документаицје како би техничка грешка на коју сте указали била отклоњена.

Oдговори на питања 4 и измена 4 Конкурсне документације објављује се на Порталу јавних набавки и интернет страници Наручиоца и чине саставни део Конкурсне документације.

Због насталих измена и допуна Конкурсне документације**, Наручилац продужава рок за доставу понуда до 29.03.2019. године до 10.00 часова.**

**Отварање понуда** одржаће се **истога дана** по истеку рока за подношење понуда, у **11:00** часова у просторијама Наручиоца, Немањина 22-26, 10 спрат, канцеларија број 30. Отварање понуда је јавно.

**Комисија наручиоца**